The ConstruKction of Light

The ConstruKction of Light je dvanásty štúdiový album britskej rockovej skupiny King Crimson. Bol vydaný v máji 2000 a v britskom rebríčku sa umiestnil najlepšie na 129. mieste.

Po ukončení turné v roku 1996 k albumu THRAK sa King Crimson odmlčali. Jedným z dôvodov bol problém tzv. „dvojitého tria“, kedy bolo ťažké, aby sa všetkých šesť členov bývajúcich v Spojenom kráľovstve aj v USA zišlo dohromady a začalo vytvárať ďalší materiál. Preto sa kapela rozpadla do čiastkových projektov (tzv. fraKtalizace), ktoré v menšom počte hudobníkov samostatne koncertovali a písali nové skladby. Počas tejto doby ukončil s King Crimson spoluprácu Bill Bruford a tiež Tony Levin sa začal venovať hraniu s inými hudobníkmi. Tým bola skupina zmenšená na štyri osoby, ktoré v roku 1999 postupne začali tvoriť nový album The ConstruKction of Light.

Album svojím štýlom čiastočne nadväzuje na predchádzajúci THRAK, zvuk je však miestami tvrdší a metalovejší a tiež elektronickejší. The ConstruKction of Light obsahuje celkom 11 skladieb, väčšinou inštrumentálnych. Na albume sa nachádza štvrtá časť (sama rozdelená na tri stopy) skladby „Larks' Tongues in Aspic“ nadväzujúce na prvé dve časti z roku 1973 a tretia časť z roku 1984. „FraKctured“ je skladba „Fracture“ z albumu Starless and Bible Black (1974), novo prepracovaná a upravená pre súčasnú skupinu. Poslednou piesňou na doske je „Heaven and Earth“ ktorú King Crimson nahrali v rámci svojho vedľajšieho projektu nazvaného „ProjeKct X“ pre album Heaven and Earth nahrávané súbežne s The ConstruKction of Light.

 Zoznam skladieb 
 „ProzaKc Blues“ – 5:28
 „The ConstruKction of Light“ (časť 1) – 5:49
 „The ConstruKction of Light“ (časť 2) – 2:50
 „Into the Frying Pan“ – 6:54
 „FraKctured“ – 9:06
 „The World's My Oyster Soup Kitchen Floor Wax Museum“ – 6:24
 „Larks' Tongues in Aspic (Part IV)“ (časť 1) – 3:41
 „Larks' Tongues in Aspic (Part IV)“ (časť 2) – 2:50
 „Larks' Tongues in Aspic (Part IV)“ (časť 3) – 2:36
 „Coda: I Have a Dream“ – 4:51
 „Heaven and Earth“ – 7:46

 Zostava 
 Adrian Belew – spev, gitara
 Robert Fripp – gitara
 Trey Gunn – Warr guitar
 Pat Mastelotto – bicie

 Referencie 

 Zdroj 

Kategória:Albumy King Crimson
Kategória:Hudobné albumy z 2003
Kategória:Albumy Virgin Records